Diweddariad gan Ballet Cymru | Ballet Cymru\nDiweddariad gan Ballet Cymru\nRoeddem am achub ar y cyfle hwn i roi diweddariad i’n ffrindiau a’n cefnogwyr ar y penderfyniadau a’r gweithgareddau y mae Ballet Cymru wedi bod yn eu gwneud ers dechrau’r pandemig byd-eang hwn.\nFel y mae llawer ohonoch yn gwybod, rydym yn sefydliad bach sydd ag uchelgais fawr (a realistig yn ein barn ni). Mae Ballet Cymru wedi bod yn rhedeg hyd eithaf ei allu ers nifer o flynyddoedd ac, o ganlyniad, rydym wedi bod yn ceisio adeiladu ar ein cadernid a’n hadnoddau. Er na fu hyn yn gamp hawdd, yn enwedig yn yr hinsawdd sydd ohoni, rydym hefyd yn cydnabod bod manteision i fod yn fach ar yr adeg hon. Mae Ballet Cymru yn ffodus i gyflogi tîm rhagorol ac ymroddedig, a gan fod pob swydd wedi bod yn hanfodol er mwyn dal ati i redeg a threfnu Ballet Cymru yn ystod yr amser hwn, nid ydym wedi rhoi unrhyw un o’n pum aelod o staff llawn-amser ar ffyrlo. Rydym yn hynod ddiolchgar i’n cyllidwyr sydd wedi helpu i alluogi hyn.\nRydym wedi bod yn rhedeg llwyfan digidol ar-lein dyddiol ers 30 Mawrth, sy’n cynnwys tiwtorialau, dangosiadau ffilm, cyfweliadau, take-overs a llawer mwy. Gellir eu gweld i gyd ar ein sianel YouTube: https://www.youtube.com/channel/UCusHNEiSVMvyNaYLIWtmWOg\nAr ddechrau’r cyfyngiadau symud, roedd ein 9 o ddawnswyr proffesiynol yng Nghasnewydd yn barod i ddechrau’r cyfnod ymarfer ar gyfer ein ballet newydd, Giselle, a oedd i’w goreograffu gan Darius James OBE ac Amy Doughty gyda sgôr newydd wedi’i chyfansoddi gan Catrin Finch. O ganlyniad i’r cyfyngiadau symud, defnyddiodd Ballet Cymru ein dawnswyr proffesiynol i helpu i ddarparu ein llwyfan digidol ar-lein. Roeddem o’r farn y byddai hyn yn ffordd dda o gadw ein dawnswyr a’n staff yn teimlo’n llawn cymhelliant, yn bositif ac yn greadigol. Ac mae ein dawnswyr proffesiynol wedi bod yn anhygoel! Mae eu cyfraniadau tuag at y llwyfan digidol wedi bod yn graff, yn ddoniol, yn glyfar, yn greadigol, a gobeithiwn eu wedi rhoi dealltwriaeth i wylwyr o fywyd a meddyliau ein dawnswyr proffesiynol. Ni allwn ddiolch digon iddynt. Roeddem hefyd, wrth gwrs, yn obeithiol y gallai ein gwaith digidol gynnig ffyrdd i chi, ein ffrindiau a’n cefnogwyr, gadw’n bositif ac yn gryf a dal ati i wenu.\nRydym bellach mewn sefyllfa lle mae ein sector cyfan dan fygythiad difrifol. Ein theatrau a’n gweithwyr llawrydd yn arbennig. Gyda chalon drom, rydym bellach wedi canslo ein holl berfformiadau tan fis Mai 2021. Wrth gwrs, mae hyn yn golled enfawr i Ballet Cymru, nid yn unig y golled incwm anhygoel a ddaw yn sgil hyn, ond hefyd wrth sylweddoli na allem bellach, o ddiwedd mis Mehefin, gynnig contractau i 5 o’n dawnswyr llawrydd. Mae hyn wedi achosi tristwch mawr i Amy a Darius. Rhaid i ni flaenoriaethu goroesiad Ballet Cymru fel y gallwn, gobeithio, y tu hwnt i Covid-19, helpu i ailadeiladu ein sector a chefnogi mwy o ddawnswyr, coreograffwyr, cerddorion, dylunwyr goleuadau, gwneuthurwyr gwisgoedd, ymarferwyr/athrawon dawns a phobl greadigol lawrydd.\nO fis Gorffennaf, bydd Ballet Cymru yn cadw pedwar o’n dawnswyr proffesiynol i helpu i ddarparu ein gweithgareddau addysg trwy gydol yr haf a’r hydref. Bydd hyn yn gyfuniad o brosiectau ar-lein, trwy Zoom ac ar y safle (yn ddibynnol ar ganllawiau’r llywodraeth). Byddant hefyd yn cyflwyno ein cyrsiau Dawns Haf Cymru ac Ysgol Haf Ballet Rhyngwladol Cymru ar-lein, sy’n cyflwyno llawer o heriau technegol i ni ond sydd hefyd yn gyfle enfawr i gyrraedd cynulleidfa bellach ac ehangach. Mae gennym athrawon gwadd gwych ar gyfer y cyrsiau hyn hefyd. Mae’r tymor addysg/hyfforddiant dawns hwn yn datblygu Cwmni Addysg Ballet Cymru ymhellach, a bydd ein holl weithgareddau addysg ac allgymorth yn dod o dan hwn yn y pen draw.\nRydym wedi parhau i ddarparu hyfforddiant, heriau a fideos cyffrous ar-lein i ddawnswyr Cyswllt Ballet Cymru, yn ogystal â hyfforddiant a gweithgareddau ar-lein gydag ysgolheigion a phartneriaid Duets, sy’n cynnwys NEW Dance, Jukebox Collective, Dawns i Bawb, Impelo a Gofal Celf. A phan fydd yn ddiogel i ni ddychwelyd i’n hysgolion partner, byddwn yno ar unwaith!\nRydym yn anelu at gyfnod Ymchwil a Datblygu y mis Tachwedd hwn, gan ddefnyddio grŵp bach o’n dawnswyr proffesiynol, i ddechrau datblygu gwaith ar gyfer Giselle (i’w ddangos am y tro cyntaf ym mis Mai 2021). Wrth gwrs, efallai y bydd angen cyflawni hyn trwy gadw pellter cymdeithasol, ac rydym yn dilyn argymhellion y llywodraeth yn ofalus yn hyn o beth. Ond mae cael cyfle i fod yn greadigol yn y stiwdio yn teimlo’n hanfodol – mae angen i ni ystwytho ein cyhyrau creadigol!\nMae’r mudiad Mae Bywydau Du o Bwys yn rhoi cyfle i ni addysgu ein hunain, ac rydym yn gobeithio symud ymlaen gyda gwell mewnwelediad a dealltwriaeth, a gyda ffocws cryfach nag erioed ar gynhwysiant, cydraddoldeb ac amrywiaeth. Mae #WeShallNotBeRemoved hefyd yn tynnu sylw at bwysigrwydd cynhwysiant mewn dawns a’r celfyddydau, ac mae’n amlygu toreth enfawr o dalent ein hymarferwyr a’n sefydliadau creadigol B/byddar, niwroamrywiol ac anabl yng Nghymru. Yn ystod yr hydref, bydd Ballet Cymru yn cael Hyfforddiant Cydraddoldeb, Hyfforddiant Gwrth-hiliaeth, Hyfforddiant Cymorth Cyntaf Iechyd Meddwl a Hyfforddiant Iaith Gymraeg. Byddwn hefyd yn defnyddio’r amser hwn i ddatblygu meysydd newydd yn Ballet Cymru, sef yn bennaf, archwilio’r byd digidol a’n galluoedd yn hyn o beth. Ein nod yw gweithredu cynlluniau a fydd, gobeithio, yn gweld Ballet Cymru yn cymryd camau beiddgar tuag at ddod yn gwmni ballet cenedlaethol cynhwysol i Gymru.\nYn olaf, byddwn yn parhau i ddarparu cyfleoedd i ddysgu am Ballet Cymru trwy ein sianeli cyfryngau cymdeithasol. Gobeithio y byddwch yn mwynhau ymgysylltu â ni fel hyn nes y gallwn eich gweld unwaith eto yn ein sioeau byw neu ein stiwdio. Arhoswch gyda ni – rydym yn gwneud popeth yn ein gallu i ddychwelyd i’r theatrau unwaith eto a gweld ein holl gyfranogwyr, cefnogwyr a ffrindiau gwych eto. Os ydych mewn sefyllfa i wneud hynny, ystyriwch roi rhodd tuag at Ballet Cymru. Ni waeth pa mor fawr neu fach, mae pob ceiniog a roddir yn dod â ni gam yn nes at y cwmni yr ydym yn ymdrechu i fod.\n© Ballet Cymru Welsh 2021


Yr hyn yr ydym yn ei wneud | ESRC | The Economic and Social Research Council\nYr hyn yr ydym yn ei wneud Yr ESRC yw sefydliad mwyaf y DU ar gyfer ariannu ymchwil ar faterion economaidd a chymdeithasol. Rydym yn cynorthwyo ymchwil annibynnol, o ansawdd uchel sy’n effeithio ar fusnesau, y sector cyhoeddus a’r trydydd sector. Cyfanswm ein cyllideb ar gyfer 2012/13 yw £205 miliwn. Ar unrhyw adeg, rydym yn cefnogi dros 4,000 o ymchwilwyr a myfyrwyr ôl-radd mewn sefydliadau academaidd a sefydliadau ymchwil annibynnol.\nRydym yn gorff cyhoeddus, anadrannol a sefydlwyd trwy Siarter Brenhinol ym 1965 ac rydym yn cael y rhan fwyaf o’n cyllid trwy’r Adran Busnes, Arloesedd a Sgiliau. Mae ein hymchwil yn drwyadl ac yn awdurdodol, gan ein bod yn cynorthwyo gwyddorau cymdeithasol annibynnol, perthnasol, o ansawdd uchel.\nAnsawdd: Mae holl ddyfarniadau ymchwil yr ESRC yn cael eu gwneud trwy gystadleuaeth agored, yn amodol ar asesiad tryloyw gan gymheiriaid ar y dechrau a gwerthusiad wrth eu cwblhau. Gweithredir safonau trwyadl i’r holl hyfforddiant yr ydym yn ei gynorthwyo. Mae ein hymchwil yn aml yn cynnwys timau amlddisgyblaethol, cydweithredu â chynghorau eraill, ac mae’n aml yn cymryd golwg hirdymor. Mae ein setiau data, ein hastudiaethau hydredol a phanel yn adnoddau sydd wedi cael cymeradwyaeth ryngwladol.\nEffaith: Mae ein hymchwil yn gwneud gwahaniaeth: mae’n llunio polisïau cyhoeddus ac yn gwneud busnesau, cyrff gwirfoddol a sefydliadau eraill yn fwy effeithiol yn ogystal â llunio cymdeithas ehangach. Mae ein cynlluniau cyfnewid gwybodaeth wedi eu dyfeisio yn ofalus i gynyddu effaith economaidd a chymdeithasol yr ymchwil yr ydym yn ei hariannu i’r eithaf.\nAnnibyniaeth: Er ein bod yn cael ein hariannu’n gyhoeddus, mae ein Siarter Brenhinol yn pwysleisio pwysigrwydd ymchwil annibynnol a diduedd. Nid oes gennym unrhyw ymchwilwyr ‘mewnol’, ond rydym yn dosbarthu arian i academyddion mewn prifysgolion a sefydliadau eraill ar draws y DU.\nMwy o wybodaeth am yr ESRC\nSut rydym yn gweithio Ein cenhadaeth, ein strategaeth a’n blaenoriaethau Ein hymchwil Gweithio’n rhyngwladol Ein hanes Ffeithiau a ffigurau pwysig Yr ESRC a’r gwyddorau cymdeithasol\nBeth yw’r gwyddorau cymdeithasol? Y gwyddorau cymdeithasol ac ymgysylltu â’r cyhoedd Strategaeth Iechyd y Gwyddorau Cymdeithasol Sefydliadau eraill â diddordeb yn y gwyddorau cymdeithasol Sign up for ESRC news\nBirth Cohort Facility Birth Cohort Facility Cognitive Function and Ageing Studies (CFAS)


Torri drwyddo – datgelu gwneuthuriad y diwydiant teledu - Ofcom\nTorri drwyddo – datgelu gwneuthuriad y diwydiant teledu\nMae gweithwyr yn y byd teledu ddwywaith yn fwy tebygol o fod wedi mynychu ysgolion preifat\nDim ond lleiafrif o weithwyr sy’n dod o deuluoedd heb aelod mewn swydd broffesiynol\nCynnydd arafach ar amrywiaeth ers y llynedd, gyda phobl anabl yn dal i gael eu tangynrychioli'n sylweddol\nMae gogwydd cryf yn niwydiant teledu'r DU tuag at bobl sydd wedi cael addysg breifat, yn ôl ymchwil Ofcom ar amrywiaeth y sector.\nMae’r ymchwil yn helpu Ofcom i ddiwallu ei ddyletswydd gyfreithiol, a bennir gan y Senedd, i hyrwyddo cyfle cyfartal mewn cyflogaeth yn y sector darlledu.\nRoedd un deg pedwar o ddarlledwyr mawr – gan gynnwys y BBC, Channel 4 a Viacom (sy’n berchen ar Channel 5) – wedi rhoi gwybodaeth gychwynnol i Ofcom am amrywiaeth gymdeithasol ac economaidd eu sefydliadau.  Roedd hyn yn cynnwys y math o ysgolion a fynychwyd gan weithwyr y diwydiant, a galwedigaethau a chymwysterau eu rhieni pan roedden nhw’n tyfu fyny.\nMae hyn wedi caniatáu i Ofcom lunio darlun cychwynnol o amrywiaeth gymdeithasol ym myd teledu’r DU, ar sail yr ymatebion gan 10,188 o weithwyr yn y diwydiant – neu tua 30% o'r gweithlu teledu sydd yn y DU: \nYsgolion. Ni all unrhyw weithiwr reoli lle neu sut cafodd ei addysgu. Ond mae’r dystiolaeth yn awgrymu bod y diwydiant teledu yn recriwtio pobl o gefndiroedd ysgolion preifat mewn ffordd anghymesur. Mae pobl sy’n gweithio yn y byd teledu ddwywaith yn fwy tebygol na pherson arferol o fod wedi bod mewn ysgol breifat. Roedd un deg pedwar y cant wedi bod mewn ysgolion lle’r oeddent yn talu ffioedd, dwbl y cyfartaledd cenedlaethol sef 7%.  Roedd 22% arall wedi bod i ysgolion y wladwriaeth sy’n dewis disgyblion am resymau academaidd, ffydd neu reswm arall. Roedd tua hanner (52%) wedi bod yn ysgolion y wladwriaeth nad oeddent yn dewis eu disgyblion.\nCefndir teuluol. Mae gweithwyr yn y byd teledu bron ddwywaith yn fwy tebygol na'r cyfartaledd o fod wedi cael eu magu mewn cartrefi lle’r oedd gan y sawl a oedd yn ennill y cyflog uchaf alwedigaeth broffesiynol (60% o’i gymharu â’r cyfartaledd cenedlaethol sef 33%).  O’r prif ddarlledwyr a gymerodd ran, roedd y gogwydd hwn i’w weld amlycaf ymysg gweithwyr y BBC a Viacom – a oedd ddwywaith yn fwy tebygol o ddweud bod y sawl a oedd yn ennill y cyflog uchaf ar eu haelwyd pan roeddent yn blentyn mewn rôl broffesiynol – ac roedd hyn lleiaf amlwg ymysg staff Channel 4. Mae gan dros hanner y rheini sy’n gweithio yn y diwydiant teledu rieni neu warcheidwaid sydd â chymwysterau lefel gradd neu uwch.\nMae’r adroddiad yn rhoi manylion y camau y mae darlledwyr yn eu cymryd i hyrwyddo cynhwysiant cymdeithasol yn eu sefydliadau – gan gynnwys cynnig prentisiaethau, interniaethau, lleoliadau profiad gwaith a chefnogaeth yn gynnar mewn gyrfa i bobl sydd o gefndiroedd incwm isel.\nY llynedd, roedd hi’n galonogol gweld cynnydd darlledwyr ar amrywiaeth, yn enwedig o ran gwella eu dealltwriaeth o wneuthuriad eu gweithluoedd. Ond er bod gennym fwy o wybodaeth na thair blynedd yn ôl, ni fu newid amlwg ym mhroffil amrywiaeth y diwydiant teledu.\nMae pobl anabl yn dal yn cael eu tangynrychioli, heb unrhyw welliant ers y llynedd. Mae cyfran y gweithwyr yn y diwydiant sy’n diffinio eu hunain fel pobl anabl wedi aros yn 6% – sy’n dal yn is o lawer na chyfartaledd oed gweithio'r DU, sef 18%. O’r pum prif ddarlledwr, Channel 4 (11%) a’r BBC (10%) sydd gan y gynrychiolaeth fwyaf o bobl anabl, yn cael eu dilyn gan Viacom (8%). ITV (4%) a Sky (3%) sydd â’r isaf.\nMae’r gynrychiolaeth o leiafrifoedd ethnig yn dal yn isel ar lefelau uwch. Nid yw cyfran y gweithwyr o gefndiroedd lleiafrifoedd ethnig sydd mewn swyddi uwch reolwyr wedi codi llawer, gan godi o 7% i 8%. Mae cyfran y bobl o gefndiroedd lleiafrifoedd ethnig sy'n gweithio ar draws y diwydiant teledu yn dal yn 13%.\nMae menywod yn dal yn cael eu tangynrychioli ar lefelau uwch. Mae cyfran y menywod yn y diwydiant teledu wedi disgyn i 45%, sy’n is na 47% ar draws poblogaeth gweithio’r DU. Nid yw cyfran y menywod sydd mewn swyddi uwch reolwyr wedi codi llawer, gan godi o 41% i 42%. Mae dynion dros 50 oed yn dal yn fwy tebygol o gael eu cyflogi mewn teledu na menywod o'r un oed (19% o'i gymharu â 14%).\nYn ôl Sharon White, Prif Weithredwr Ofcom: “Rydyn ni eisiau diwydiant teledu lle caiff gwahaniaethau eu dathlu a lle mae'r drws ar agor i bawb. Ond mae’r dystiolaeth yn dangos nad ydyn ni’n symud yn ddigon cyflym at gynhwysiant llawn, ac ni allwn ganiatáu i’r cynnydd arafu.\nY camau nesaf ar gyfer y diwydiant teledu ac Ofcom\nErbyn 2020, mae Ofcom yn galw ar y diwydiant teledu i wneud y canlynol:\nlleihau’r bylchau o ran gwybodaeth am amrywiaeth, gan gynnwys o ran symudedd cymdeithasol;\ngwella cynrychiolaeth pobl anabl yn sylweddol drwy gynlluniau recriwtio wedi’u targedu a rhaglenni datblygu gyrfa;\ngweithio i sicrhau bod eu gweithlu’n adlewyrchu poblogaeth weithio’r ardal lle maen nhw wedi’u lleoli;\nmynd ati’n rheolaidd i werthuso pa mor effeithiol yw’r mentrau sydd ganddyn nhw ar waith, i safon gyson uchel, i asesu beth sy’n gweithio; a\ngweithio gydag Ofcom a darlledwyr eraill i drafod ffyrdd newydd a chreadigol o hyrwyddo cyfle cyfartal.\nMae Ofcom yn cymryd amryw o gamau yn y meysydd hyn, gan gynnwys:\nceisio cael rhagor o bwerau i’n caniatáu i ni gasglu gwybodaeth gan ddarlledwyr ar amrywiaeth ehangach o nodweddion amrywiaeth;\ngweithio gyda Phanel Cynghori ar Amrywiaeth Ofcom er mwyn gwella ein dealltwriaeth o’r agenda amrywiaeth; a\ndadansoddi effaith gwasanaethau ffrydio teledu fel Netflix ac Amazon Prime Video ar gyfansoddiad y diwydiant;\nByddwn hefyd yn trefnu digwyddiad ar gyfer y diwydiant er mwyn cael meddwl o’r newydd am amrywiaeth a rhannu’r arfer orau.\nOchr yn ochr â'r prif adroddiad cryno, rydym wedi cyhoeddi:\nadroddiad ‘In-Focus’ sy’n darparu dadansoddiad manwl ychwanegol o ddata am amrywiaeth a mentrau ar draws pob un o’r deg prif ddarlledwr, gan gynnwys y prif bump;\npecyn sleidiau o dablau data yn dangos proffiliau darlledwyr unigol ar gyfer y nodweddion gorfodol a gwirfoddol, ynghyd â dadansoddiad o gyfanswm y cyflogeion yn y DU yn ôl lefel swydd, rôl swydd a phob un o'r nodweddion; ac\nadroddiad cyntaf Ofcom ar amrywiaeth gweithwyr llawrydd yn y diwydiant teledu.\nMae hyb amrywiaeth ar-lein Ofcom yn darparu rhagor o wybodaeth am y fethodoleg sydd y tu ôl i’n hadroddiadau, gan gynnwys y sail gyfreithiol dros fynnu’r wybodaeth hon gan ddarlledwyr.\nRoedd un deg pedwar o ddarlledwyr wedi darparu data economaidd-gymdeithasol, gyda rhai wedi darparu mwy na’r lleill: BBC Global News Limited, BBC UK Public Television Services, BBC Worldwide Limited, Bloomberg L.P., Blue Ocean International Media Group Limited, Channel 4, Immediate Media TV Limited, Media Liberty Ltd, Phoenix Chinese News and Entertainment Limited, S4C, Shorts International Limited , Turner Broadcasting, TV Today Network, Viacom International Media Networks.\nO’r 10,188 o gyflogeion y mae gennym ddata economaidd-gymdeithasol ar eu cyfer, roedd y rhan fwyaf yn gweithio yn y BBC (8,370, neu 60% o’i gyflogeion), Viacom (814, neu 65% o’i weithlu) neu Channel 4 (694 neu 72% o’i staff). Nid oedd ITV na Sky wedi gallu darparu unrhyw ddata am symudedd cymdeithasol ar hyn o bryd.\nData economaidd-gymdeithasol a gasglwyd gan y pum prif ddarlledwr\nGalwedigaeth y sawl a oedd yn ennill y cyflog uchaf\nCymhwyster rhiant / gwarcheidwad\nDaw’r cyfartaledd cenedlaethol gan Ymddiriedolaeth Sutton.\nRoeddem wedi holi ynghylch galwedigaeth y sawl a oedd yn ennill y cyflog uchaf yn aelwyd y cyflogai pan roedd y cyflogeion yn 14 oed.Dyma brif ddangosydd symudedd cymdeithasol y darlledwyr y cytunwyd arno, fel yr argymhellwyd gan The Bridge Group. Mae categorïau proffesiynol yn cynnwys swyddi fel uwch reolwyr, athrawon, nyrsys, gweithwyr cymdeithasol, cerddorion, swyddogion heddlu, cyfrifyddion, cyfreithwyr, ymarferwyr meddygol a gwyddonwyr.\nDadansoddiad o gefndir y teulu\nPoblogaeth gweithio’r DU\nY diwydiant teledu yn y DU\nAr draws diwydiant y DU, mae darlledwyr nawr yn casglu data am ethnigrwydd 89%o gyflogeion, sydd wedi codi o 88% llynedd; crefydd neu gred 59%, sydd wedi codi o 56% llynedd; oed 88%, sydd wedi codi o 86% llynedd; cyfeiriadedd rhywiol 65%, sydd wedi codi o 59% llynedd; anabledd 71%, sydd wedi codi o 69% llynedd; a rhyw 100%, sydd wedi codi o 99% llynedd. Er gwaethaf yr ymdrechion hyn gan ddarlledwyr i gau’r bylchau data nid oes gennym wybodaeth o hyd am oed, cyfeiriadedd rhywiol na chrefydd neu gred ar gyfer cyfran fawr o gyflogeion y diwydiant. Felly, rydyn ni wedi ysgrifennu at y Llywodraeth yn gofyn am bwerau newydd i gasglu gwybodaeth ar y nodweddion hyn.\nViacom sydd â’r gyfran fwyaf o gyflogeion o gefndiroedd lleiafrifoedd ethnig sef 20% wedi’i ddilyn gan Channel 4 ar 19% (sydd ill dau 1 pwynt canran yn uwch na’r llynedd). Fel y llynedd, roedd 15% a 13% o’r cyflogeion yn Sky a’r BBC yn y drefn hynny o gefndir lleiafrifoedd ethnig. Roedd cyfran y cyflogeion o gefndiroedd lleiafrifoedd ethnig wedi codi 1 pwynt canran yn ITV i 10%.\nCafodd Panel Amrywiaeth Ofcom ei sefydlu ym mis Mawrth 2019. Dyma’r aelodau: Ellen E Jones, awdur, newyddiadurwr a beirniad teledu; Adrian Lester OBE, actor; Ian Manborde, Swyddog Cydraddoldeb ac Amrywiaeth yn Equity; Anjani Patel, Pennaeth Amrywiaeth yn Pact; David Proud, actor; a Dr Yvonne Thompson CBE, Cadeirydd presennol y Radio Academy.\n9. Gwybodaeth am amrywiaeth yn y diwydiant teledu


Mae’r FCA yn mynnu bod y rheolau’n datgan p’un a yw’r gymdeithas yn bwriadu mabwysiadu ‘sêl gyffredin’, sef dyfais ar gyfer stampio dogfennau swyddogol fel tystysgrifau cyfranddaliadau, ac os oes ganddi sêl gyffredin, ddatgan sut y caiff ei defnyddio. Mae’r rhan fwyaf o gymdeithasau’n cynnwys darpariaethau ar gyfer sêl gyffredin neu ddyfais gyfatebol.\nNid yw’r gyfraith yn mynnu bod cymdeithasau’n defnyddio sêl gyffredin, neu’n cyhoeddi tystysgrifau cyfranddaliadau, ond os bydd cymdeithas yn penderfynu peidio â chyhoeddi tystysgrifau cyfranddaliadau, dylai wneud darpariaethau eraill fel bod aelodau’n gwybod faint o gyfalaf cyfranddaliadau sydd ganddynt.\nDylai cymdeithasau sy’n bwriadu talu llog a/neu ddifidendau, neu sy’n bwriadu codi ffi danysgrifiad flynyddol ar aelodau, ystyried cyflwyno cyfrifon cyfranddaliadau unigol ar gyfer aelodau. Yn lle anfon sieciau ar gyfer taliadau llog a/neu ddifidend, neu dystysgrifau cyfranddaliadau cyfwerth, gallai’r gymdeithas anfon datganiad blynyddol at aelodau ynglŷn â’u cyfrif cyfranddaliadau, sy’n rhestru’r holl dderbyniadau, yr holl gyfranddaliadau a godwyd a’r holl arwystlau. Byddai hyn yn golygu bod yr holl daliadau llog a difidend yn cael eu hailfuddsoddi’n awtomatig, yn ogystal â galluogi cymdeithas i godi ffi danysgrifio flynyddol heb orfod annog aelodau i wneud taliad blynyddol. Er mwyn rheoli cyfrifon cyfranddaliadau yn y modd hwn, byddai angen i gymdeithas fod â ‘hawlrwym ar gyfranddaliadau’, sef yr hawl i wrthbwyso dyled aelod yn erbyn ei gyfalaf cyfranddaliadau. Yn ogystal, byddai’n rhaid i’r rheolau ddatgan y bydd unrhyw daliadau i aelodau’n cael eu credydu’n awtomatig i’w cyfrifon, oni bai eu bod eisoes yn dal yr uchafswm cyfranddaliadau unigol a ganiateir.


De Baca County, Mecsico Newydd - Wicipedia\nDe Baca County, Mecsico Newydd\nGuadalupe County, Chaves County, Lincoln County, Quay County, Roosevelt County\nSir yn nhalaith Mecsico Newydd, Unol Daleithiau America yw De Baca County. Cafodd ei henwi ar ôl Ezequiel Cabeza De Baca. Sefydlwyd De Baca County, Mecsico Newydd ym 1917 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Fort Sumner, New Mexico.\nMae ganddi arwynebedd o 6,045 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 0.5% . Yn ôl cyfrifiad y wlad, poblogaeth y sir yw: 1,907 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Guadalupe County, Chaves County, Lincoln County, Quay County, Roosevelt County. Ceir 9 cylchfa amser yn UDA, ac mae'r sir hon yn perthyn i'r cylchfa amser a elwir yn UTC−07:00. Cedwir rhestr swyddogol o henebion ac adeiladau cofrestredig y sir yn: National Register of Historic Places listings in De Baca County, New Mexico.\nMae gan y sir yma boblogaeth o tua 1,907 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nFort Sumner, New Mexico 1031 8.664783\nLake Sumner 143 177.483763\nWedi dod o "https://cy.wikipedia.org/w/index.php?title=De_Baca_County,_Mecsico_Newydd&oldid=10983344"\nNewidiwyd y dudalen hon ddiwethaf ar 29 Awst 2021, am 10:36.


Newid i fesurydd | Eich Mesurydd Dŵr | Fy Nghyfrif / Preswyl | Dŵr Cymru Welsh Water\n| Eich Mesurydd Dŵr\n| Newid i fesurydd\nOs yw eich tâl sefydlog anfesuredig yn uchel, os nad ydych chi’n defnyddio llawer o ddŵr neu os ydych chi’n byw ar eich pen eich hun, gallech chi arbed arian trwy ofyn i ni osod mesurydd ar eich cyflenwad. Mae llawer o’n cwsmeriaid wedi newid i fesurydd ddŵr yn barod, ac wedi canfod ei fod o fudd iddynt.\nDyma restr o fanteision newid i fesurydd dŵr:\nNid oes angen talu dim i osod mesurydd (cwsmeriaid domestig yn unig).\nBydd gennych well rheolaeth dros eich bil dŵr. Byddwn ni’n eich bilio chi ar sail tâl gwasanaeth sefydlog plws tâl am y dŵr rydych chi wedi ei ddefnyddio. Felly po leiaf o ddŵr y byddwch chi’n ei ddefnyddio, po leiaf fydd eich bil.\nGallech chi arbed arian am y gallai’ch bil fod yn is na’ch bil anfesuredig.\nMae’n helpu’r amgylchedd, am fod cwsmeriaid sy’n cael eu bilio ar sail fesuredig yn tueddu i ddefnyddio llai o ddŵr.\nBydd yn helpu i leihau eich ôl troed carbon.\nOs nad ydych chi’n fodlon ar eich mesurydd dŵr, gallwch newid nôl i’ch tâl anfesuredig cyn pen 12 mis ar ôl dyddiad gosod y mesurydd.\nMae’r taliadau mesuredig yn seiliedig ar dâl gwasanaeth sefydlog plws tâl am faint o ddŵr rydych chi wedi ei ddefnyddio. Os byddwch chi’n dewis cael mesurydd dŵr, byddwn ni’n anfon bil atoch bob chwe mis (bydd pa fisoedd yn dibynnu pryd rydyn ni’n darllen y mesuryddion yn eich ardal). Mae hyn yn golygu na chewch chi’ch bil anfesuredig blynyddol mwyach. Darllenwch ragor am daliadau mesuredig.\nFaint o ddŵr ydych chi’n ei ddefnyddio?\nCyn penderfynu cael mesurydd dŵr, efallai y byddai’n werth cyfrif faint o waith rydych chi’n ei ddefnyddio. Mae faint o ddŵr rydych chi’n ei ddefnyddio yn dibynnu ar nifer o ffactorau fel:\nY nifer o bobl sy’n byw yn eich eiddo.\nPa mor aml y cewch chi ymwelwyr i aros gyda chi.\nMath a nifer y peiriannau sy’n defnyddio dŵr yn eich cartref (e.e. a oes gennych chi gawod pŵer sy’n defnyddio mwy o ddŵr na chawod safonol/trydan?).\nSut rydych chi’n defnyddio dŵr (e.e. a ydych chi’n defnyddio taenellwr neu bibell ddŵr i ddyfrio’r ardd? Ydych chi’n tueddu i gael bath yn hytrach na chawod?).\nGallai ein taflen archwiliad dŵr (cartrefi) roi gwybodaeth i chi am eich defnydd nodweddiadol o ddŵr. Cewch ddefnyddio’r tabl ar dudalen 5 i gyfrif eich defnydd cyfartalog y pen, y dydd.\nNeu gallwch gyfrifo’ch defnydd trwy ddefnyddio cyfrifiannell defnydd dŵr y Cyngor Defnyddwyr Dŵr neu uswitch. Sut i wneud cais am fesurydd\nOs hoffech chi gael mesurydd\nLlenwch ein harolwg gwneud cais am fesuryddar lein.\nByddwn ni’n anfon ffurflen gais o’r enw Hysbysiad Tâl Mesuredig atoch cyn pen 14 diwrnod ar ôl i chi gwblhau cam 1.\nOs penderfynwch chi gael mesurydd, dylech lofnodi’r ffurflen gais a’i dychwelyd i ni. Byddwn yn gosod mesurydd cyn pen 3 mis ar ôl i’ch ffurflen gais gyflawn ddod i law.\nBydd ein contractwr yn cysylltu â chi dros y ffôn neu trwy lythyr i drefnu apwyntiad i ymweld â’ch eiddo.\nBydd y contractwr yn ymweld â chi i weld a oes modd gosod mesurydd ai peidio.\nOs oes modd gosod y mesurydd ar y diwrnod hwnnw, bydd y contractwr yn gwneud hynny.\nOs na ellir gosod mesurydd, byddwn ni’n rhoi gwybod i chi. Wedyn cewch ystyried ein Tâl Mesuredig ar sail Asesiad yn hytrach na’ch taliadau anfesuredig.\nOs nad oes modd gosod y mesurydd ar y diwrnod hwnnw, byddan nhw’n trefnu i ddod nôl ar ddiwrnod arall.\nDylech nodi y bydd gofyn i chi dalu’ch taliadau anfesuredig hyd at ddiwrnod gosod y mesurydd. Mae’n bwysig felly eich bod chi’n cadw at eich cynllun talu tra’ch bod chi’n aros i ni osod eich mesurydd.\nCyn pen mis ar ôl gosod y mesurydd, byddwn ni’n diweddaru eich cyfrif dŵr ac yn anfon cadarnhad ysgrifenedig am unrhyw addasiadau sydd eu hangen. Nid oes angen i chi gysylltu â ni yn ystod y cyfnod hwn.


Telerau ac Amodau "Barod Amdani" | We’re Good To Go\nTelerau ac Amodau "Barod Amdani"\nI. Telerau ac Amodau\nYn y Telerau ac Amodau isod,\nMae “Ymgeisydd” yn golygu’r unigolyn sy’n gwneud cais i gael yr hawl i arddangos y Logo(s) ar gyfer y Tîm,\nMae “BTA” yn golygu Awdurdod Twristiaeth Prydain sy’n masnachu fel VisitBritain/ BTA (a ymgorfforwyd dan Ddeddf Datblygu Twristiaeth 1969 fel Awdurdod Twristiaeth Prydain) o 151 Buckingham Palace Road, Llundain SW1W 9SZ,\nMae “Logo(s)” yn cyfeirio at logo “Barod Amdani”, a, lle y gwnaed cais amdano, y logo "Teithio Diogel",\nMae “Deunyddiau” yn cyfeirio at yr holl gyfryngau printiedig ac electronig, gan gynnwys arwyddion a gwefannau a phob cyfrwng arall a ddefnyddir gan yr Ymgeisydd mewn cysylltiad â’r Eiddo,\nMae “Eiddo” yn cyfeirio at y llety, yr atyniad i ymwelwyr neu’r busnes twristiaeth arall a ddisgrifir yn y Cais,\nMae “Safon” yn cyfeirio at y canllaw COVID-19 i’r diwydiant twristiaeth sydd ar gael gan BTA o dan y Logo(s), ac mae\nMae “Tymor” yn golygu tymor sy’n dechrau ar y dyddiad pan hysbysir yr Ymgeisydd bod eu cais wedi bod yn llwyddiannus ac a ddaw i ben ar 30 Mehefin 2021, oni bai ei fod, naill ai’n cael ei ymestyn gan BTA am gyfnodau pellach, neu, ei fod yn dod i ben yn gynharach yn unol â’r telerau ac amodau hyn.\nBydd y “Cytundeb” hwn yn cynnwys y Telerau ac Amodau hyn, y Cais a’r Hysbysiad Preifatrwydd. Mae cyfeiriadau at y “partïon” yn cyfeirio at BTA a’r Ymgeisydd; gyda phob un yn “barti”.\nGall ymgeiswyr wneud cais i BTA am yr hawl i arddangos y Logo(s) am y Tymor ar unrhyw adeg drwy gwblhau cais.\nNi chodir tâl ar Ymgeiswyr am wneud cais.\nBydd BTA yn ymdrechu i brosesu pob cais, ac i hysbysu Ymgeiswyr a ydynt yn llwyddiannus neu beidio, o fewn 48 awr ar ôl cael cais wedi’i gwblhau.\nMae’r Ymgeisydd yn ymrwymo i gydymffurfio â’r holl ganllawiau a nodir yn y broses ymgeisio sy’n berthnasol i’r cais ac i’w Heiddo.\nAr ôl cadarnhau bod cais yn llwyddiannus, bydd yr Ymgeisydd yn gymwys i arddangos y Logo(s) (neu Logo(s) â brand cenedlaethol fel bydd yn gymwys) ar unrhyw gyfrwng printiedig neu electronig ac ar yr Eiddo ei hun am y Tymor. Rhaid arddangos y Logo(s) yn unol ag unrhyw ganllawiau a roddir i’r Ymgeisydd o bryd i’w gilydd gan BTA neu’r corff twristiaeth cenedlaethol perthnasol. Mae'r Ymgeisydd yn cytuno y caiff y BTA gyhoeddi, yn y modd y bydd yn penderfynu, bod yr Ymgeisydd yn gymwys i arddangos y Logo(s).\nMae’r Ymgeisydd yn gwarantu y bydd unrhyw atebion a roddir a gwybodaeth a gyflenwir i BTA ganddo ef ei hun, ei asiantau neu gynrychiolydd mewn perthynas neu mewn cysylltiad â’r cais yn gywir ac y bydd yn hysbysu BTA ar unwaith o unrhyw newidiadau i wybodaeth o’r fath.\nMae’r Ymgeisydd yn cytuno y bydd yn cydymffurfio ar unwaith ag unrhyw ddiweddariadau perthnasol i’r Safon ac ag unrhyw gyfarwyddiadau cysylltiedig eraill a all gael eu cyflwyno gan BTA yn ystod y Tymor.\nBydd yr Ymgeisydd yn ymateb ar unwaith i bob cais am wybodaeth, a phan wneir cais, bydd yn caniatáu mynediad i’r Eiddo, ar unrhyw adeg i gynrychiolwyr awdurdodedig BTA, i alluogi BTA i wirio bod yr Ymgeisydd yn cydymffurfio â’r Safon a/neu i ymchwilio i unrhyw gŵyn/cwynion a gafwyd mewn cysylltiad â’u cydymffurfiaeth â’r Safon.\nGall BTA newid neu dynnu’n ôl y cyfan neu unrhyw ran o’r Safon ar unrhyw adeg. Bydd yr Ymgeisydd yn cael rhybudd ysgrifenedig. Os bydd BTA yn newid y Safon, bydd yr Ymgeisydd yn sicrhau eu bod yn cydymffurfio ar unwaith â’r holl newidiadau.\nGall BTA derfynu’r Cytundeb hwn ar unrhyw adeg drwy roi dim llai na 30 diwrnod o rybudd yn ysgrifenedig i’r Ymgeisydd. I osgoi unrhyw amheuaeth, bydd y Cytundeb hwn yn terfynu’n awtomatig ar ddiwedd y Tymor.\nAr ôl terfynu’r Cytundeb hwn, beth bynnag fydd yr achos, bydd yr Ymgeisydd, a hynny ar unwaith, ac yn ddim hwyrach na 5 niwrnod, ac ar eu cost eu hunain, yn cael gwared ar bob Logo(s) a chyfeiriadau at y Safon o’r holl Ddeunyddiau. Os nad yw’r Ymgeisydd, ar ôl 5 niwrnod yn dilyn terfynu’r Cytundeb hwn, wedi cydymffurfio â’u rhwymedigaethau i gael gwared ar arwyddion sy’n cynnwys Logo(s), bydd yr Ymgeisydd yn caniatáu i gyflogeion, asiantau neu gynrychiolwyr BTA y mynediad sydd ei angen arnynt i’r Eiddo i gael gwared ar yr holl Logo(s) sy’n cael eu harddangos yn yr Eiddo. Bydd yr Ymgeisydd yn talu i BTA yr holl gostau a’r treuliau a gododd yn sgil hynny.\nOs caiff Eiddo ei werthu fel busnes gweithredol yn ystod y Tymor, daw’r hawl i arddangos y Logo(s) i ben yn awtomatig a bydd yn rhaid i’r perchennog newydd wneud cais newydd yn eu henw eu hunain.\nNi fydd unrhyw Ymgeisydd sydd wedi’i ddatgymhwyso o’r hawl i arddangos y Logo(s) am ba reswm bynnag yn cael ailymuno am o leiaf 1 mis o ddyddiad y datgymhwyso. Er mwyn osgoi unrhyw amheuaeth, bydd datgymhwyso yn achosi i’r Cytundeb hwn derfynu ar adeg y datgymhwyso. Gall BTA ystyried caniatáu cais i ailymgeisio yn gynharach os bernir fod amgylchiadau arbennig ynghlwm wrth yr achos. Ym mhob achos bydd penderfyniad i dderbyn ail gais yn gyfan gwbl yn ôl disgresiwn BTA. Os oedd y datgymhwyso yn ymwneud ag ansawdd neu lefel cwynion, yna rhaid dangos bod achos y pryderon wedi’u datrys. Gellir gwneud hyn ar ffurf ymweliad gan gynrychiolydd BTA, a gellir codi tâl am hynny.\nBydd gan yr Ymgeisydd weithdrefnau digonol ar waith i atal unrhyw unigolyn sy’n gweithio i neu sy’n gweithredu ar ran yr Ymgeisydd neu unrhyw drydydd parti sy’n gysylltiedig mewn unrhyw ffordd â’r Cytundeb hwn, rhag cymryd rhan mewn unrhyw weithgarwch, ymarfer neu ymddygiad a fyddai’n mynd yn groes i unrhyw gyfreithiau, rheoliadau a chodau atal llwgrwobrwyo neu atal llygredd, gan gynnwys ond heb eu cyfyngu i Ddeddf Llwgrwobrwyo 2010, fel y’i diwygiwyd neu y’i disodlwyd o bryd i’w gilydd. Bydd torri’r Cymal hwn yn rhoi’r hawl i BTA i derfynu’r cytundeb hwn ar unwaith drwy roi rhybudd ysgrifenedig.\nBydd pob Logo(s) (ac unrhyw ddeunyddiau eraill) a gyflenwir gan BTA i’r Ymgeisydd yn parhau’n eiddo i BTA a bydd yr holl hawliau eiddo deallusol mewn deunyddiau o’r fath gyda BTA.\nNi chaiff yr Ymgeisydd aseinio, is-gontractio na llyffetheirio unrhyw hawl neu ymrwymiad o dan y Cytundeb hwn, yn llawn neu’n rhannol, heb ganiatâd ysgrifenedig ymlaen llaw gan BTA.\nMae’r partïon yn bobl annibynnol ac nid partneriaid, pennaeth ac asiant nac yn gyflogwr a chyflogai ac nid yw’r telerau ac amodau hyn yn sefydlu unrhyw gyd-fenter, ymddiriedolaeth, ymddiriedolwyr, neu berthynas arall rhyngddynt heblaw am berthynas y contract a geir ynddo. Ni fydd gan ddim un o’r partïon, ac ni fyddant yn honni bod ganddynt, unrhyw awdurdod i wneud unrhyw ymrwymiadau ar ran y parti arall.\nOs oes neu os bydd unrhyw ddarpariaeth o’r Cytundeb hwn (neu ran o unrhyw ddarpariaeth) yn anghyfreithlon, annilys neu na fydd modd ei orfodi, ni fydd hynny’n effeithio ar gyfreithlondeb, dilysrwydd na gorfodadwyedd unrhyw ddarpariaeth arall yn y Cytundeb hwn a fydd yn parhau’n weithredol ac mewn grym.\nNi fydd unrhyw fethiant, oedi nac anwaith ar ran BTA wrth weithredu unrhyw hawl, pŵer neu rwymedi a geir gan y gyfraith neu o dan y Cytundeb hwn yn gweithredu fel hawlildiad o’r hawl, y pŵer neu’r rhwymedi hwnnw, ac ni fydd ychwaith yn atal nac yn cyfyngu ar unrhyw weithredu ar yr hawl, y pŵer neu’r rhwymedi hwnnw neu yn y dyfodol.\nBydd yr Ymgeisydd yn cydymffurfio â’r holl gyfreithiau, deddfiadau, rheoliadau, polisïau rheoliadol, canllawiau a chodau’r diwydiant a fydd yn gymwys iddo a bydd yn cadw awdurdodaethau a phob cymeradwyaeth, caniatâd ac awdurdod y bydd eu hangen o bryd i’w gilydd i gyflawni eu rhwymedigaethau o dan neu mewn cysylltiad â’r Cytundeb hwn.\nBydd yr Ymgeisydd yn indemnio, ac yn parhau i indemnio, BTA rhag ac yn erbyn colledion, iawndal, atebolrwydd, costau (gan gynnwys ffioedd cyfreithiol) a chostau y bydd BTA yn eu hwynebu (a neu gan unrhyw gorff twristiaeth cenedlaethol arall mewn unrhyw ran o’r DU) o ganlyniad i neu mewn cysylltiad ag achos o dorri amodau ymrwymiadau’r Ymgeisydd o dan y Cytundeb hwn.\nMae’r Ymgeisydd yn gwarantu bod ganddynt yr hawl a’r awdurdod i ymrwymo i’r Cytundeb hwn â BTA ac, yn benodol, nad yw unrhyw drwydded a roddir i BTA yn mynd yn groes i hawliau unrhyw drydydd parti.\nMae’r Ymgeisydd yn cydnabod ac yn derbyn bod y Safon yn cynnwys canllawiau a roddwyd yn ddidwyll i BTA ac a roddwyd i BTA gan drydydd parti. Yn yr un modd, mae’n derbyn ac yn cytuno nad yw BTA yn rhoi unrhyw warant mewn cysylltiad â’r Safon.\nNi fydd BTA yn atebol mewn unrhyw amgylchiadau (a neu unrhyw gorff twristiaeth cenedlaethol arall mewn unrhyw ran o’r DU neu Gyngor Teithio a Thwristiaeth y Byd) i’r Ymgeisydd mewn contract, y gyfraith gamweddau (gan gynnwys esgeulustod neu dorri dyletswydd statudol) neu fel arall, sut bynnag y’i hachoswyd, am unrhyw hawliad neu gyfres o hawliadau cysylltiedig, neu unrhyw gynnydd mewn costau neu dreuliau, neu am unrhyw golled mewn elw, busnes, contractau, refeniw neu arbedion a oedd wedi’u rhagweld, nac am unrhyw ddifrod arbennig, anuniongyrchol neu ganlyniadol o unrhyw natur o gwbl sy’n deillio o ddefnydd yr Ymgeisydd o’r Logo(s) neu’r Safon a/neu mewn ffordd arall mewn cysylltiad â’r Cytundeb hwn.\nBydd yr Ymgeisydd yn cadw pob gwybodaeth gyfrinachol BTA yn gyfrinachol a hefyd eu hasiantau a bydd ond yn defnyddio gwybodaeth gyfrinachol o’r fath a fydd ei hangen i gyflawni eu rhwymedigaethau o dan y Cytundeb hwn.\nOs oes gwrthdaro rhwng y telerau a geir yn y Cais neu’r Telerau ac Amodau hyn, y telerau yn y Telerau ac Amodau hyn fydd drechaf.\nBydd y Cytundeb hwn ac unrhyw anghydfod neu hawliad sy’n deillio ohono, neu mewn cysylltiad ag ef, ei bwnc neu ei ffurf (gan gynnwys anghydfodau neu hawliadau digontract) yn cael ei lywodraethu, a’i ddehongli yn unol â chyfreithiau Cymru a Lloegr. Mae’r partïon yn cytuno’n ddiymwad y bydd gan lysoedd Cymru a Lloegr awdurdodaeth unigryw i setlo unrhyw anghydfod neu hawliad sy’n deillio o, neu mewn cysylltiad â’r Cytundeb hwn.\nMae'r BTA yn cadw'r hawl i ddiwygio'r telerau ac amodau hyn ar unrhyw adeg ac mae'r ymgeisydd yn cytuno i lynu wrth bob fersiwn diwygiedig o'r fath a gyhoeddir gan BTA. Cyhoeddwyd y fersiwn hon ym mis Chwefror 2021.\nII. HYSBYSIAD PREIFATRWYDD\nGofynnwn i chi ddarllen yr hysbysiad preifatrwydd hwn yn ofalus ar y cyd â’n Polisi Preifatrwydd sydd ar gael ar ein gwefan gan ei fod yn cynnwys gwybodaeth bwysig am bwy ydym ni, sut a pham yr ydym yn casglu, storio ac yn rhannu gwybodaeth bersonol, eich hawliau mewn cysylltiad â’ch gwybodaeth bersonol a sut i gysylltu â ni ac awdurdodau goruchwylio pe bai gennych gŵyn.\nAwdurdod Twristiaeth Prydain (“BTA”, “ni” neu “ein”), corff statudol wedi’i ymgorffori o dan Ddeddf Datblygu Twristiaeth 1969, gyda’i swyddfeydd yn 151 Buckingham Palace Road, Llundain SW1W 9SZ,\nYr wybodaeth bersonol rydym yn ei chasglu a’i defnyddio\nGwybodaeth a gesglir gennym\nWrth ddarparu’r Safon rydym yn casglu’r wybodaeth bersonol ganlynol pan fyddwch yn ei rhoi inni:\nenwau pobl sy’n gwneud ceisiadau a chategorïau eraill o ddata personol fel y nodir yn ein Polisi Preifatrwydd;\nGwybodaeth a gesglir o ffynonellau eraill\nRydym hefyd yn cael gwybodaeth bersonol o ffynonellau eraill fel y nodir yn ein Polisi Preifatrwydd.\nSut yr ydym yn defnyddio eich gwybodaeth bersonol\nRydym yn defnyddio eich gwybodaeth bersonol i gyflawni ein rhwymedigaethau o dan y Cytundeb, ac, ar yr amod eich bod wedi rhoi cydsyniad inni, i gysylltu â chi ynglŷn â chynnyrch a gwasanaethau a all fod o ddiddordeb i chi.\nY sawl yr ydym yn rhannu eich gwybodaeth bersonol â hwy\nRydym yn arfer rhannu Data Adnabod, Data Cyswllt a Data Technegol â chyrff twristiaeth cenedlaethol eraill, Cyngor Teithio a Thwristiaeth y Byd ac â’n cyflenwyr trydydd parti fel y nodir yn ein Polisi Preifatrwydd. Am enghreifftiau o’n cyflenwyr trydydd parti a rhagor o wybodaeth am sut yr ydym yn defnyddio eich data personol gweler ein Polisi Preifatrwydd. Mae’r rhannu data yn ein galluogi i gyflawni ein rhwymedigaethau o dan y Cytundeb.\nByddwn yn rhannu gwybodaeth bersonol ag awdurdodau gorfodi’r gyfraith neu awdurdodau eraill os yw hynny’n ofynnol o dan y gyfraith.\nNi fyddwn yn rhannu eich gwybodaeth bersonol ag unrhyw drydydd parti arall oni bai ein bod wedi cael eich cydsyniad ysgrifenedig ymlaen llaw.\nA oes yn rhaid i chi roi gwybodaeth inni, ac os oes pam?\nMae angen i chi roi Data Cyswllt i ni er mwyn ein galluogi i brosesu eich cais. Byddwn yn eich hysbysu ar adeg casglu’r wybodaeth, a fydd angen i chi roi’r wybodaeth inni.\nAm ba hyd y byddwn yn cadw eich gwybodaeth bersonol?\nByddwn yn cadw eich gwybodaeth am gyhyd ag y bydd angen er mwyn inni gyflawni ein rhwymedigaethau o dan y Cytundeb ac yn ddim hwy na’r hyn a ganiateir gan y gyfraith ac yn unol â’n polisïau cadw fel y nodir yng nghymal 8 o’n Polisi Preifatrwydd.\nRhesymau pam y cawn gasglu a defnyddio eich gwybodaeth bersonol\nRydym yn dibynnu ar amrywiaeth o seiliau cyfreithiol i gasglu eich data personol, a cheir rhagor o fanylion yng nghymal 3 o’n Polisi Preifatrwydd.\nTrosglwyddo eich gwybodaeth allan o’r EEA\nGallwn drosglwyddo eich gwybodaeth bersonol i’r canlynol sydd wedi’u lleoli y tu allan i’r Ardal Economaidd Ewropeaidd (EEA) fel y nodir yng nghymal 5 o’n Polisi Preifatrwydd.\nOs hoffech gael rhagor o wybodaeth, cysylltwch â ni, ein Swyddog Diogelu Data (gweler ‘Sut i gysylltu â ni’ isod). Ni fyddwn fel arall yn trosglwyddo eich data personol y tu allan i’r EEA nac i unrhyw sefydliadau (nac is-gyrff) a lywodraethir gan gyfraith gyhoeddus ryngwladol neu a sefydlwyd o dan unrhyw gytundeb rhwng dwy neu ragor o wledydd.\nO dan y Rheoliad Cyffredinol ar Ddiogelu Data mae gennych nifer o hawliau pwysig sydd ar gael am ddim. Yn gryno, mae’r rhain yn cynnwys yr hawl i:\nbrosesu gwybodaeth yn deg a thryloyw o ran sut yr ydym yn defnyddio eich gwybodaeth bersonol\nmynediad at eich gwybodaeth bersonol ac at fathau penodol o wybodaeth atodol arall y mae’r Hysbysiad Preifatrwydd hwn wedi’u ddylunio eisoes i roi sylw iddo\nmynnu ei bod yn cywiro unrhyw gamgymeriadau yn yr wybodaeth amdanoch a gedwir gennym\nmynnu bod gwybodaeth bersonol sy’n ymwneud â chi’n cael ei dileu mewn sefyllfaoedd penodol\ncael yr wybodaeth bersonol sy’n ymwneud â chi ac a roddwyd inni gennych chi, mewn fformat strwythuredig, a ddefnyddir yn gyffredin ac sy’n ddarllenadwy gan beiriannau a chael yr hawl i drosglwyddo’r data hynny i drydydd parti mewn sefyllfaoedd penodol\ngwrthwynebu ar unrhyw adeg i brosesu gwybodaeth bersonol sy’n ymwneud â chi i ddibenion marchnata uniongyrchol\ngwrthwynebu i benderfyniadau a wneir drwy ddulliau awtomataidd sy’n gwneud penderfyniadau cyfreithiol sy’n ymwneud â chi neu a all gael effaith sylweddol arnoch\ngwrthwynebu mewn sefyllfaoedd penodol eraill ein bod yn parhau i brosesu eich gwybodaeth bersonol\nfel arall gyfyngu ar brosesu o’ch gwybodaeth bersonol gennym mewn amgylchiadau penodol\nAm ragor o wybodaeth am bob un o’r hawliau hyn, gan gynnwys yr amgylchiadau lle maent yn gymwys, gweler Canllawiau Swyddfa Comisiynydd Gwybodaeth y DU (ICO) ar hawliau unigolion o dan y Rheoliad Cyffredinol ar Ddiogelu Data.\nOs hoffech chi weithredu unrhyw rai o’r hawliau hynny, cysylltwch â ni gan ddefnyddio’r manylion isod:\nMae’r wefan hon yn eiddo i Awdurdod Twristiaeth Prydain\nMae prif leoliad ein busnes yn Llundain, Lloegr\nGallwch gysylltu â ni drwy’r post yn 151 Buckingham Palace Road, Llundain, SW1W 9SZ;\nSwyddfa Diogelu Data\n1.1. Y cyfeiriad e-bost i gysylltu â’n swyddog diogelu data yw DPO@visitbritain.org\n1.2. Gallwch ofyn am gopi o’r data personol a gedwir amdanoch ar ffeil drwy anfon cais mynediad gwrthrych i SAR@visitbritain.org\nCadw eich gwybodaeth bersonol yn ddiogel\nMae gennym fesurau diogelwch priodol ar waith i atal gwybodaeth bersonol rhag cael ei cholli’n ddamweiniol, neu ei defnyddio neu gael mynediad ati heb awdurdod. Rydym yn cyfyngu mynediad at eich gwybodaeth bersonol i’r sawl sydd ag angen busnes dilys i’w gweld. Bydd y sawl sy’n prosesu eich gwybodaeth yn gwneud hynny mewn modd awdurdodedig yn unig ac mae dyletswydd cyfrinachedd arnynt.\nMae gennym hefyd weithdrefnau ar waith i ddelio ag unrhyw amheuaeth o danseilio diogelwch. Byddwn yn eich hysbysu chi ac unrhyw reolyddion perthnasol os oes amheuaeth bod diogelwch wedi’i danseilio lle mae gofyniad cyfreithiol arnom i wneud hynny.\nRydym yn gobeithio y bydd ein Swyddog Diogelu Data yn gallu datrys unrhyw ymholiad neu gŵyn a all godi ynglŷn â’n defnydd o’ch gwybodaeth.\nMae’r Rheoliad Cyffredinol ar Ddiogelu Data hefyd yn rhoi’r hawl i chi i gwyno i awdurdod goruchwylio, yn benodol y wladwriaeth o’r Undeb Ewropeaidd (neu’r Ardal Economaidd Ewropeaidd) lle’r ydych yn gweithio, yn byw fel arfer neu lle mae’r amheuaeth o dorri cyfreithiau diogelu data wedi digwydd. Yr awdurdod goruchwylio yn y DU yw’r Comisiynydd Gwybodaeth, a gellir cysylltu â’r Swyddfa yn https://ico.org.uk/concerns/.\nPolisi Rhyddid Gwybodaeth\n2020 Cedwir pob hawl


Stori Melangell | Gemwaith Rhiannon\nRoedd Melangell, neu yn Lladin Monacella, yn dywysoges Wyddelig a oedd yn byw yn y 7fed ganrif. Roedd hi'n ddynes ifanc ddefosiynol iawn, yn nhraddodiad Cristnogaeth Geltaidd, a ysbrydolwyd yn fawr gan fudiad Cristnogol cynnar meudwyon yr anialwch o'r Aifft. Felly pan oedd ei thad eisiau ei rhoi i ffwrdd mewn priodas, gwnaeth Melangell yr hyn a ddaeth yn naturiol iddi: croesodd y môr, ffoi i Gymru, a sefydlu ei hun ym Mhowys fel meudwyes, lle bu’n byw bywyd gwraig sanctaidd am nifer o flynyddoedd.\nPan oedd hi wedi byw yno'n heddychlon am ryw 15 mlynedd, daeth helfa heibio iddi, dan arweiniad y brenin Brochwel Ysgithrog, tywysog Powys. Roedden nhw'n hela ysgyfarnog, a ffodd yr ysgyfarnog o dan glogyn Melangell a chuddio yno. Ceisiodd y tywysog yn ddidostur wneud i'w gŵn fynd ar ôl yr anifail bach, ond gwrthodon nhw. Roedd yr ysgyfarnog yn ddiogel gyda Melangell.\nCafodd Brochwel ei gyffwrdd a'i swyno gan y fenyw ifanc hon, a oedd ganddi bresenoldeb cryf o nawdd, mor gariadus fel y byddai anifeiliaid, pan oedd hi'n agos, yn stopio hela ei gilydd. Yn ôl y chwedl, roedd hi hefyd yn hynod o brydferth. Cynigiodd Brochwel ei phriodi, ond gwrthododd, gan egluro ei galwedigaeth fel meudwyes. Rhaid bod Brochwel wedi bod yn ddiffuant, oherwydd nid yn unig iddo barchu ei galwedigaeth, ond rhoddodd ddarn o dir iddi hefyd. Daeth menywod ifanc eraill i fyw gyda hi, a chyn hir, roedd cymuned fynachaidd fach ger Pennant ym Mhowys. Rhoddwyd ymgeledd i bwy bynnag a ffodd i'r lle hwn, anifail neu ddyn, yn enwedig yr ysgyfarnogod, a'u gelwir hefyd yn ‘wyn Melangell ’. Am ganrifoedd, a hyd heddiw, daw pererinion i ymweld â'r lle ac â'i bedd, lle honnir ei bod yn rhoi iachâd o hyd. Yn ystod y diwygiad Protestannaidd difethwyd y lle, ond yn yr 20fed ganrif wrth adnewyddu’r eglwys, daethpwyd o hyd i esgyrn y Sant, ac adfer y cysegr.\nI ddathlu'r noddwraig anifeiliaid gariadus hon, gwnaeth Rhiannon dlws arbennig yn yr arddull Gristnogol Geltaidd gynnar. Yn y canol mae croes Geltaidd, sy'n atgoffa rhywun o belydrau'r haul.\nAmgylchynir y groes heulol hon gan dri ysgyfarnog yn rhedeg, sef ‘wyn Melangell’.\nAnrheg teilwng i unrhyw un sy'n caru anifeiliaid ac eisiau eu hamddiffyn.\nTlws Ŵyn Bach Melangell Aur 9ct Tlws Ŵyn Bach Melangell Aur Gwyn 18ct


Cwmni Mainetti, Wrecsam ar ei ennill o ganlyniad i raglen brentisiaethau – Cambrian Training\nMae cwmni Mainetti o Wrecsam ailddefnyddio, ailgylchu ac ailddosbarthu hangers dillad i gwmnïau siopau mawr ac maent yn trafod tua miliwn o hangers y dydd.\nDechreuodd y cwmni arloesol ailgylchu hangers ar ran ei gwsmeriaid yn yr 1960au ac mae’n rheoli rhaglenni ailddefnyddio ers canol yr 80au gan ddod yn un o brif gwmnïau’r maes.\nYn awr, mae Mainetti wedi cyrraedd rhestr fer Gwobrau Prentisiaethau Cymru eleni. Bydd y cwmni’n cystadlu i fod yn Gyflogwr Canolig y Flwyddyn yn y seremoni wobrwyo fawreddog yng Ngwesty Hamdden y Celtic Manor, Casnewydd ar 9 Tachwedd.\nGan gydweithio â’r darparwr dysgu Cwmni Hyfforddiant Cambrian, ar gyfer goruchwylwyr y cyflwynodd Mainetti brentisiaethau i ddechrau ac yna fe ddaeth y rheiny’n fentoriaid i gefnogi prentisiaid newydd.\nCafodd y rhaglen ei ehangu i gynnwys y gweithlu ehangach yn y ddwy flynedd ddiwethaf ac erbyn hyn mae 63 o weithwyr y cwmni’n gweithio tuag at gymwysterau sy’n amrywio o Brentisiaethau Sylfaen i Brentisiaethau Uwch.\nYmhlith y cymwysterau lefel dau a thri mae rheoli adnoddau cynaliadwy, technegau gwella busnes ac arwain tîm. Yn ogystal, symudodd dau o’r prentisiaid gwreiddiol ymlaen i Brentisiaethau Uwch (lefel pedwar) mewn rheolaeth ac arweinyddiaeth a rheoli systemau a gweithrediadau gan weithredu fel mentoriaid a modelau rôl ar yr un pryd.\nUn arwydd o’r berthynas dda sydd rhwng Mainetti a Chwmni Hyfforddiant Cambrian yw eu bod yn rhannu un aelod o staff. Hofforddwyd Joanna Nawrot fel asesydd ac mae’n treulio dau ddiwrnod yn cyflenwi prentisiaethau a thri diwrnod yn gwneud gwaith cynhyrchu. Mae hefyd yn helpu i gyfieithu deunyddiau technegol i Bwyleg i helpu rhai o’i chydweithwyr.\n“Mae ein perfformiad yn dibynnu ar y bobl a gyflogwn ac, yn ein barn ni, mae hyfforddiant yn hanfodol i’r busnes,” Meddai Mikolaj Pietrzyk, rheolwr safle Mainetti. “Bu cynnydd o 30 y cant yn ymgysylltiad y staff rhwng 2016 a 2017, sy’n uwch na’r cyfartaledd yn y diwydiant, bu cynnydd hefyd mewn cynhyrchiant a chynnyrch ac mae trosiant y staff gryn dipyn yn llai nag sy’n arferol.”\nMae Heather Martin, pennaeth uned fusnes Cwmni Hyfforddiant Cambrian, yn dweud mai Mikolaj sydd wedi cyflwyno’r agwedd gadarnhaol at hyfforddi a datblygu staff Mainetti. “Mae’r cwmni’n dangos mwy o ymroddiad nag a welwn gan gyflogwyr eraill,” meddai.\nWrth longyfarch Mainetti ar gyrraedd y rhestr fer, dywedodd Gweinidog y Gymraeg a Dysgu gydol Oes, Eluned Morgan: “Mae Gwobrau Prentisiaethau Cymru yn tynnu sylw at lwyddiant Rhaglenni Prentisiaethau a Hyfforddeiaethau Llywodraeth Cymru a’r hyn y mae ein prentisiaid, ein cyflogwyr, ein darparwyr dysgu a’n hyfforddeion disglair wedi’i gyflawni.\nRheolwr safle Mainetti, Mikolaj Pietrzyk (yn y canol) gyda’r prentisiaid Ovidijus Rugienis, Alexandru Hearsu, Ewa Pulkosnik a Boguslawa Ros.\nHeather Martin (ar y chwith) o Gwmni Hyfforddiant Cambrian yn ystod sesiwn hyfforddi gydag Ovidijus Rugienis a Boguslawa Ros ar safle Mainetti Wrecsam.


Newyddion - Mwy o fusnesau yn cael eu sefydlu\nMwy o fusnesau yn cael eu sefydlu\nErs dechrau'r flwyddyn mae 136 o gwmniau newydd wedi eu sefydlu yng Nghymru Parhau gyda'r brif stori\tStraeon Perthnasol\nMae cynnydd o 20% wedi bod yn nifer y cwmnïau cyfyngedig gafodd eu sefydlu yng Nghymru'r llynedd yn ôl ystadegau sydd wedi dod i law BBC Cymru. Mae'r cynnydd yma yn uwch yng Nghymru nac yn weddill Prydain.\nOnd mae mwy o gwmnïau wedi mynd i'r wal yng Nghymru tra bod y nifer wedi gostwng ym Mhrydain. Dangosodd ystadegau Tŷ'r Cwmnïau ers dechrau'r flwyddyn bod 136 o gwmniau newydd wedi eu sefydlu.\nMae'r Athro Dylan Jones Evans yn gyfarwyddwr 'Wales Fast Growth 50' sydd yn monitro cwmnïau sydd yn tyfu.\nDywed ef y gallai'r cynnydd fod wedi digwydd oherwydd bod cyflogwyr sydd yn colli eu swyddi yn penderfynu sefydlu busnesau eu hunain:\n"Mae pobl yn dechrau edrych ar fentergarwch fel dewis amgen positif yn hytrach na gweithio ar gyfer rhywun arall.\n"Mae diweithdra wedi cynyddu ac mae pobl yn edrych yn ofalus ar beth yw eu hopsiynau. Yr hyn rydyn ni yn tueddu i weld ydy pobl yng nghanol eu 30au a 40au cynnar yn dechrau busnes a rhain yw'r bobl sydd yn colli eu gwaith."\nDdydd Iau dangosodd ffigyrau fod yr economi wedi tyfu 0.6% yn y tri mis hyd at fis Mehefin. Mae'r canlyniadau'n golygu fod yr economi wedi adennill bron hanner yr hyn a gollwyd, pan grebachodd yr economi o 7.2% yn ystod y dirwasgiad yn 2008-09.\n20 MAI 2013, HAFAN


Dyfarnwyd tlws Beynon Thomas i Clwb Ffermwyf Ifanc Ceredigion, a ddyfarnwyd am y nifer uchaf o bwyntiau a sgoriwyd gan aelodau Iau, a thlws y Western Mail, a gyflwynwyd i enillwyr y nifer uchaf o bwyntiau yng nghystadlaethau Cymru gyfan trwy gydol y flwyddyn.\nMae hon yn gamp aruthrol ac mae'n dyst i waith caled ac ymrwymiad aelodau a hyfforddwyr Ffederasiwn Ceredigion i'r cyfleoedd a gyflwynir gan y mudiad.\nHyd yn oed gyda chalendr swyddogol cystadlaethau'r CFfI wedi'i dorri'n fyr a'i orfodi i greu cyfleoedd rhithiol, gan gyflwyno dulliau newydd sbon o gystadlu i aelodau fel y Sioe Frenhinol rithiol, llwyddodd Ceredigion i ddod i'r brig o hyd gan brofi bod yr agwedd o mentro a rhoi cynnig arni - sy'n gyfystyr â CFfI, yr un mor bwysig nawr, ag erioed.\nDywedodd Esyllt Jones, Cadeirydd Ceredigion; “Mae hi wedi bod yn flwyddyn wahanol iawn i ni fel Sir, oherwydd bod y firws a chystadleuaeth wyneb yn wyneb amrywiol wedi eu canslo a’u cynnal yn rhithiol ond mae ennill Tlws Beynon Thomas i’r aelodau iau, ac mae Tlws y Western Mail i’r sir fuddugol yn wych i ni fel sir - Mae'n dangos bod unrhyw beth yn bosibl hyd yn oed yng nghanol pandemig.\n“Fel Cadeirydd y Sir, rwyf mor falch o bopeth y mae’r aelodau wedi’i gyflawni a’i gyflawni yn ystod y 12 mis diwethaf - o’r cystadlu i helpu’r bregus yn eu cymunedau. Rwy’n ddiolchgar iawn i holl aelodau Ceredigion, yn ogystal â’u hyfforddwyr, sydd wedi ceisio eu gorau glas dros y flwyddyn i sicrhau ein bod yn dod â’r tlysau yn ôl i Ceredigion ”.


Barn: Mae FEANTSA yn gwrthwynebu bygythiad prif weinidog y DU i ddiarddel pobl sy'n cysgu allan yn yr UE - Gohebydd yr UE\nBarn: FEANTSA gwrthwynebu bygythiad prif weinidog y DU i ddiarddel mudol o'r UE sy'n cysgu allan\nAr 26November, ysgrifennodd Prif Weinidog y DU David Cameron erthygl yn y Times Ariannol cyhoeddi “gwrthdrawiad” ar fewnfudo o’r UE, addunedu i gyfyngu mynediad i fudd-daliadau a thynhau’r rheolau ar symud yn rhydd, ynghyd â bygwth alltudio pobl sy’n cysgu allan neu gardota. Mae FEANTSA yn gwrthwynebu diarddeliadau mympwyol ac anghyfreithlon, yn galw am barchu mesurau diogelwch gweithdrefnol a gydnabyddir gan yr UE acquis ar symud yn rhydd ac yn gofyn i'r UE a'i aelod-wladwriaethau osod rheolau cliriach ar frys a fyddai'n sicrhau na fydd unrhyw ddinesydd o'r UE sy'n arfer yr hawl i symud yn rhydd yn cael ei adael yn amddifad oherwydd diffyg gwasanaethau cymorth digonol.\nI nifer fach o ddinasyddion yr UE sydd wedi defnyddio eu hawl i symud yn rhydd, nid yw'r daith i fywyd gwell dychmygol dramor wedi bod yn llwyddiannus. Mewn nifer o ddinasoedd Ewropeaidd, megis Llundain, Paris neu Copenhagen, mae cyfran sylweddol o ymfudwyr o'r UE ymhlith y boblogaeth ddigartref. Pan wrthodir mynediad at gymorth sylfaenol yn ôl y gyfraith, mae'n ofynnol iddynt ddibynnu ar berthnasau, byw mewn tai annigonol neu gysgu ar y stryd.\nMae symud rhydd nid yn unig yn un o bileri sefydlu'r UE ond hefyd yn un o'i gyflawniadau pwysicaf. Ymddengys fod y Prif Weinidog David Cameron yn ei erthygl yn anghofio bod tystiolaeth yn dangos bod helaethiadau’r UE yn 2004 a 2007 wedi cael effaith gadarnhaol ar economïau’r Aelod-wladwriaethau ac nad ydynt wedi arwain at aflonyddwch difrifol yn eu marchnadoedd llafur. Ar ben hynny, yn ôl astudiaeth ddiweddar ar effaith dinasyddion symudol yr UE ar systemau nawdd cymdeithasol cenedlaethol, nid yw dinasyddion yr UE o aelod-wladwriaethau eraill yn defnyddio budd-daliadau lles yn ddwysach na gwladolion y wlad sy'n cynnal.\nDywedodd David Cameron: “Os nad yw pobl yma i weithio - os ydyn nhw'n cardota neu'n cysgu allan - byddan nhw'n cael eu symud. Yna byddant yn cael eu gwahardd rhag ail-fynediad am 12 mis. ”\nRydym am atgoffa llywodraeth y DU, yn ôl cyfraith yr UE, na ellir diarddel dinasyddion yr Undeb oni bai eu bod yn dod yn faich afresymol ar y system cymorth cymdeithasol neu ar sail polisi cyhoeddus neu ddiogelwch cyhoeddus. Ni ddylai mesur diarddel fod yn ganlyniad awtomatig i droi at y system cymorth cymdeithasol a dylai'r aelod-wladwriaeth letyol archwilio yn gyntaf a yw'n achos o anawsterau dros dro ac ystyried hyd y preswyliad, yr amgylchiadau personol a faint o gymorth a roddir er mwyn ystyried a yw'r buddiolwr wedi dod yn faich afresymol ar ei system cymorth cymdeithasol a bwrw ymlaen â'i ddiarddel.\nAt hynny, cyn gwneud penderfyniad diarddel ar sail polisi cyhoeddus neu ddiogelwch cyhoeddus, dylai'r aelod-wladwriaeth letyol ystyried ystyriaethau megis pa mor hir y mae'r unigolyn dan sylw wedi bod yn preswylio ar ei diriogaeth, ei oedran, ei gyflwr iechyd, ei deulu, ei deulu. a sefyllfa economaidd, integreiddio cymdeithasol a diwylliannol i'r aelod-wladwriaeth letyol a maint ei gysylltiadau â'r wlad wreiddiol. Felly, byddai diarddel pobl oherwydd eu bod yn cysgu allan neu'n cardota yn anghyfreithlon gan nad ydyn nhw'n faich ar y system cymorth cymdeithasol nac yn fygythiad i ddiogelwch y cyhoedd.\nMae Cameron hefyd yn methu â sylweddoli bod gan rai pobl sy'n cysgu allan waith, ond nad ydyn nhw'n gallu dod o hyd i lety oherwydd anhawster cael gafael ar dai fforddiadwy, ac mae'n awgrymu bod pobl yn dewis dod i'r wlad er mwyn cysgu allan. Anaml iawn y mae digartrefedd yn ddewis ac os daw ymfudwyr yn ddigartref mae hyn fel arfer oherwydd methiant mewn polisi ymfudo i ddarparu cyfleoedd digonol iddynt a chael gwared ar rwystrau rhag eu hintegreiddio'n llawn i'r gymdeithas.\nMae FEANTSA yn gwrthwynebu diarddeliadau mympwyol ac yn galw ar yr UE a'i aelod-wladwriaethau i warantu mynediad at wasanaethau a chyfleusterau sylfaenol, heb orfodi bygythiad o gael eu diarddel i'r rhai sy'n amddifad ac angen cymorth brys. Dylai'r gwasanaethau sylfaenol hyn gynnwys bwyd, gofal iechyd, llety a gwasanaethau digartrefedd eraill, megis cyfleusterau hylendid, golchi dillad a storio. Mae FEANTSA hefyd yn credu mai dim ond trwy bolisïau cymdeithasol digonol sy'n cynnwys mynediad at wasanaethau a fyddai'n helpu pobl sy'n profi argyfwng personol i fynd yn ôl ar y trywydd iawn y gellir sicrhau datrysiad tymor hir. Dim ond trwy gydweithrediad rhwng aelod-wladwriaethau a gyda chefnogaeth yr UE y gall hyn ddigwydd.\nPynciau cysylltiedig:polisïau cymdeithasol digonolDavid CameronFEANTSATimes Ariannolsymudiad rhyddddigartrefymfudwyrcysgwyr garwbudd-daliadau lles\n€ 400,000 mewn gwobrau mewn her app fwyaf Ewrop